CELEX: 52016PC0280
Language: sl
Date: 2016-05-23
Title: Predlog SKLEP SVETA o stališču, ki se v imenu Evropske unije zavzame v Stabilizacijsko-pridružitvenem svetu, ustanovljenem s Stabilizacijsko-pridružitvenim sporazumom med Evropsko unijo in Evropsko skupnostjo za atomsko energijo na eni strani ter Kosovom* na drugi strani, v zvezi s Sklepom Stabilizacijsko-pridružitvenega sveta o sprejetju poslovnika

EVROPSKA KOMISIJA
            Bruselj, 23.5.2016
            COM(2016) 280 final
            2016/0146(NLE)
            Predlog
            SKLEP SVETA
            o stališču, ki se v imenu Evropske unije zavzame v Stabilizacijsko-pridružitvenem svetu, ustanovljenem s Stabilizacijsko-pridružitvenim sporazumom med Evropsko unijo in Evropsko skupnostjo za atomsko energijo na eni strani ter Kosovom* na drugi strani, v zvezi s Sklepom Stabilizacijsko-pridružitvenega sveta o sprejetju poslovnika
            
               
         
         
            
               OBRAZLOŽITVENI MEMORANDUM
            
            
            
               Stabilizacijsko-pridružitveni sporazum med Evropsko unijo in Evropsko skupnostjo za atomsko energijo na eni strani ter Kosovom na drugi strani je začel veljati 1. aprila 2016.
            
            
               Stabilizacijsko-pridružitveni svet, ustanovljen s členom 126 navedenega sporazuma, nadzira izvajanje Sporazuma in preverja vsa pomembnejša vprašanja, ki se pojavijo v okviru Sporazuma, ter vsa ostala dvostranska ali mednarodna vprašanja, ki so v obojestranskem interesu.
            
            
               Stabilizacijsko-pridružitveni svet sprejme svoj poslovnik, kakor je določeno v členu 127 Stabilizacijsko-pridružitvenega sporazuma. V skladu s členom 129 Sporazuma ta poslovnik določa naloge Stabilizacijsko-pridružitvenega odbora, ki Stabilizacijsko-pridružitvenemu svetu pomaga pri opravljanju njegovih nalog.
            
            
               V skladu s členom 218(9) PDEU se stališče, ki naj ga Unija zavzame v Stabilizacijsko-pridružitvenem svetu v zvezi s Sklepom Stabilizacijsko-pridružitvenega sveta o sprejetju poslovnika, določi s sklepom Sveta na predlog Komisije.
            
            
               Svet je zato pozvan, naj sprejme priloženi predlog sklepa o stališču Evropske unije glede Sklepa Stabilizacijsko-pridružitvenega sveta o njegovem poslovniku.
            
            
               Svetu se v vednost sporoči, da so osnutki poslovnikov zadevnih pododborov in posebnih skupin predloženi v ločenem dokumentu.
            
            
               2016/0146 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zavzame v Stabilizacijsko-pridružitvenem svetu, ustanovljenem s Stabilizacijsko-pridružitvenim sporazumom med Evropsko unijo in Evropsko skupnostjo za atomsko energijo na eni strani ter Kosovom
                  1* na drugi strani, v zvezi s Sklepom Stabilizacijsko-pridružitvenega sveta o sprejetju poslovnika
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Člen 126 Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom* na drugi strani (v nadaljnjem besedilu: Sporazum) ustanavlja Stabilizacijsko-pridružitveni svet.
            
            
               (2)Člen 127(2) Sporazuma določa, da Stabilizacijsko-pridružitveni svet sprejme svoj poslovnik.
            
            
               (3)Člen 129(1) Sporazuma določa, da Stabilizacijsko-pridružitvenemu svetu pomaga Stabilizacijsko-pridružitveni odbor (v nadaljnjem besedilu: odbor). 
            
         
         
            
               (4)Člen 129(2) in (3) Sporazuma določa, da Stabilizacijsko-pridružitveni svet v svojem poslovniku določi naloge odbora in da lahko Stabilizacijsko-pridružitveni svet na odbor prenese katero koli od svojih pooblastil.
            
            
               (5)Člen 131 Sporazuma določa, da se lahko Stabilizacijsko-pridružitveni svet odloči ustanoviti druge posebne odbore ali organe, ki mu lahko pomagajo pri opravljanju njegovih nalog. Določa tudi, da Stabilizacijsko-pridružitveni svet v svojem poslovniku določi sestavo in naloge takšnih odborov in organov ter način njihovega delovanja –
            
            
               SPREJEL NASLEDNJI SKLEP: 
            
            
               Člen 1
            
            
               Evropska unija v okviru Stabilizacijsko-pridružitvenega sveta, ustanovljenega s členom 126 Sporazuma, zavzame stališče, da se podpre sprejetje poslovnika na podlagi osnutka sklepa Stabilizacijsko-pridružitvenega sveta, ki je priložen k temu sklepu. 
            
            
               Manjše spremembe tega osnutka sklepa se lahko sprejmejo brez nadaljnjih sklepov Sveta.
            
            
                Člen 2
            
            
               Države članice so del delegacije Evropske unije na zasedanjih Stabilizacijsko-pridružitvenega sveta. Glede na člen 3 poslovnika države članice v zvezi s tem ustrezno obveščajo Visokega predstavnika Unije za zunanje zadeve in varnostno politiko in podpredsednika Komisije.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  *To poimenovanje ne posega v stališča glede statusa ter je v skladu z RVSZN 1244/1999 in mnenjem Meddržavnega sodišča o razglasitvi neodvisnosti Kosova.
               
            
      
    ---documentbreak--- 
      
         
               EVROPSKA KOMISIJA
            Bruselj, 23.5.2016
            COM(2016) 280 final
            PRILOGA
            k
            PREDLOGU ZA SKLEP SVETA
            o stališču, ki se v imenu Evropske unije zavzame v Stabilizacijsko-pridružitvenem svetu, ustanovljenem s Stabilizacijsko-pridružitvenim sporazumom med Evropsko unijo in Evropsko skupnostjo za atomsko energijo na eni strani ter Kosovom* na drugi strani, v zvezi s Sklepom Stabilizacijsko-pridružitvenega sveta o sprejetju poslovnika
            
               
         
         
            
               Sklep št. 1 Stabilizacijsko-pridružitvenega sveta EU-Kosovo* z dne [datum] o sprejetju poslovnika
            
            
               Stabilizacijsko-pridružitveni SVET JE –
            
            
               ob upoštevanju Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom* na drugi strani (v nadaljnjem besedilu: Sporazum) in zlasti členov 126, 127, 129 in 131 Sporazuma,
            
            
               ob upoštevanju, da je začel Sporazum veljati 1. aprila 2016 –
            
            
               SKLENIL: 
            
            
               Člen 1
            
            
               Predsedovanje
            
            
               Pogodbenici predsedujeta Stabilizacijsko-pridružitvenemu svetu izmenično za obdobje 12 mesecev. Prvo obdobje predsedovanja se začne z datumom prvega zasedanja Stabilizacijsko-pridružitvenega sveta in konča 31. decembra istega leta.
            
            
               Člen 2
            
            
               Zasedanja
            
            
               Stabilizacijsko-pridružitveni svet se sestaja enkrat letno na visoki politični ravni. Na zahtevo ene od pogodbenic se lahko skličejo posebna zasedanja, če se pogodbenici s tem strinjata. Če se pogodbenici ne dogovorita drugače, so zasedanja Stabilizacijsko-pridružitvenega sveta v Bruslju. Zasedanja Stabilizacijsko-pridružitvenega sveta skupaj skličeta sekretarja Stabilizacijsko-pridružitvenega sveta v dogovoru s predsednikom. 
            
            
               Člen 3
            
            
               Delegacije
            
            
               Pred vsakim zasedanjem je treba predsednika obvestiti o predvideni sestavi delegacije vsake pogodbenice. Predstavnik Evropske investicijske banke se kot opazovalec udeleži zasedanj Stabilizacijsko-pridružitvenega sveta, če so na dnevnem redu zadeve, ki se nanašajo na banko. Stabilizacijsko-pridružitveni svet lahko na svoja zasedanja povabi tudi druge osebe, da zagotovijo informacije o posameznih zadevah.
            
            
               Člen 4
            
            
               Sekretariat
            
            
               Uradnik generalnega sekretariata Sveta Evropske unije in uradnik predstavništva Kosova v Belgiji delujeta skupaj kot sekretarja Stabilizacijsko-pridružitvenega odbora.
            
            
               
            
               Člen 5
            
         
         
            
               Korespondenca
            
            
               Korespondenca, naslovljena na Stabilizacijsko-pridružitveni svet, se pošlje predsedniku Stabilizacijsko-pridružitvenega sveta na naslov generalnega sekretariata Sveta Evropske unije. 
            
            
               Sekretarja zagotovita, da se korespondenca posreduje predsedniku Stabilizacijsko-pridružitvenega sveta in po potrebi razpošlje tudi drugim članom Stabilizacijsko-pridružitvenega sveta. Razposlana korespondenca se pošlje generalnemu sekretariatu Komisije, Evropski službi za zunanje delovanje in predstavništvu Kosova v Belgiji.
            
            
               Sekretarja naslovnikom pošljeta sporočila predsednika Stabilizacijsko-pridružitvenega sveta, po potrebi pa se razpošljejo tudi drugim članom Stabilizacijsko-pridružitvenega sveta iz drugega odstavka.
            
            
               Člen 6
            
            
               Obveščanje javnosti
            
            
               Če ni določeno drugače, zasedanja Stabilizacijsko-pridružitvenega sveta niso javna.
            
            
               Člen 7
            
            
               Dnevni red zasedanj
            
            
               1.Predsednik za vsako zasedanje sestavi okvirni dnevni red. Sekretarja Stabilizacijsko-pridružitvenega sveta pošljeta okvirni dnevni red naslovnikom iz člena 5, in sicer najpozneje 15 dni pred začetkom zasedanja. Okvirni dnevni red vključuje točke, za katere je predsednik najpozneje 21 dni pred začetkom zasedanja prejel prošnjo za uvrstitev na dnevni red, vendar se točke uvrstijo na okvirni dnevni red samo, če sta sekretarja najpozneje na dan razpošiljanja dnevnega reda prejela spremljajočo dokumentacijo. Stabilizacijsko-pridružitveni svet sprejme dnevni red na začetku vsakega zasedanja. Poleg točk, ki so že na okvirnem dnevnem redu, se nanj lahko uvrstijo tudi druge točke, če se pogodbenici s tem strinjata. 
            
            
               2.Predsednik lahko v soglasju z obema pogodbenicama skrajša roke iz odstavka 1, da se upoštevajo zahteve posamezne zadeve.
            
            
               Člen 8
            
            
               Zapisnik
            
            
               Sekretarja skupaj pripravita osnutek zapisnika vsakega zasedanja. Praviloma mora zapisnik za vsako točko na dnevnem redu navajati:
            
            
               –dokumentacijo, predloženo Stabilizacijsko-pridružitvenemu svetu,
            
            
               –izjave, ki se zapišejo na zahtevo enega od članov Stabilizacijsko-pridružitvenega sveta,
            
            
               –sprejete sklepe, podana priporočila ter sprejete izjave in zaključke.
            
            
               Osnutek zapisnika se predloži Stabilizacijsko-pridružitvenemu svetu v potrditev. Po potrditvi zapisnik podpišejo predsednik in sekretarja. Zapisnik se shrani v arhivu generalnega sekretariata Sveta Evropske unije, ki ima vlogo depozitarja. Overjeni izvod zapisnika se pošlje vsem naslovnikom iz člena 5.
            
            
               Člen 9
            
            
               Sklepi in priporočila
            
         
         
            
               1.Stabilizacijsko-pridružitveni svet sprejme sklepe in poda priporočila s soglasjem pogodbenic brez poseganja v člen 5 Sporazuma. Stabilizacijsko-pridružitveni svet lahko sprejme sklepe ali poda priporočila s pisnim postopkom, če se pogodbenici strinjata.
            
            
               2.Sklepi in priporočila Stabilizacijsko-pridružitvenega sveta v smislu člena 128 Sporazuma se naslovijo kot „Sklep“ oziroma „Priporočilo“, čemur sledijo zaporedna številka, datum njihovega sprejetja in opis predmeta urejanja. Sklepe in priporočila Stabilizacijsko-pridružitvenega sveta podpiše predsednik in overita sekretarja. Sklepi in priporočila se pošljejo vsem naslovnikom iz člena 5. Vsaka pogodbenica se lahko odloči za objavo sklepov in priporočil Stabilizacijsko-pridružitvenega sveta v svojem uradnem glasilu.
            
            
               Člen 10
            
            
               Jeziki
            
            
               Uradni jeziki Stabilizacijsko-pridružitvenega sveta so verodostojni jeziki Stabilizacijsko-pridružitvenega sporazuma. Če ni določeno drugače, razprave Stabilizacijsko-pridružitvenega sveta temeljijo na dokumentaciji, pripravljeni v teh jezikih.
            
            
               Člen 11
            
            
               Stroški
            
            
               Evropska unija in Kosovo krijeta vsak svoje stroške udeležbe na zasedanjih Stabilizacijsko-pridružitvenega sveta, in sicer stroške osebja, potne stroške in stroške bivanja ter poštne in telekomunikacijske stroške. Stroške v zvezi s tolmačenjem na zasedanjih, prevajanjem in razmnoževanjem dokumentov ter druge stroške, povezane z organizacijo zasedanj, krije pogodbenica, ki je gostiteljica zasedanja.
            
            
               Člen 12
            
            
               Stabilizacijsko-pridružitveni odbor
            
            
               1.Za pomoč Stabilizacijsko-pridružitvenemu svetu pri opravljanju njegovih nalog se ustanovi Stabilizacijsko-pridružitveni odbor (v nadaljnjem besedilu: odbor). Sestavljajo ga predstavniki EU na eni strani in predstavniki Kosova na drugi strani, običajno na ravni višjih državnih uradnikov.
            
            
               2.Odbor pripravlja zasedanja in posvetovanja Stabilizacijsko-pridružitvenega sveta, izvaja sklepe Stabilizacijsko-pridružitvenega sveta, kadar je primerno, in na splošno zagotavlja kontinuiteto odnosov v okviru pridružitvenega razmerja ter pravilno delovanje Sporazuma. Odbor prouči vsako zadevo, ki mu jo predloži Stabilizacijsko-pridružitveni svet, kakor tudi katero koli drugo zadevo, ki se pojavi med vsakodnevnim izvajanjem Stabilizacijsko-pridružitvenega sporazuma. Vse predloge ali osnutke sklepov ali priporočil predloži v sprejetje Stabilizacijsko-pridružitvenemu svetu.
            
            
               3.Kadar Sporazum predvidi obveznost ali možnost posvetovanja, lahko tako posvetovanje poteka v odboru. Posvetovanje se lahko nadaljuje v okviru Stabilizacijsko-pridružitvenega sveta, če se pogodbenici tako dogovorita.
            
            
               4.Poslovnik Stabilizacijsko-pridružitvenega odbora je priložen k temu sklepu.
            
            
               V/Na
            
            
                  Za Stabilizacijsko-pridružitveni Svet
            
            
                  Predsednik
            
            
            
               Priloga I
               k
               Sklepu št. 1 Stabilizacijsko-pridružitvenega Sveta EU-Kosovo* z dne [datum]
            
            
         
         
            
               Poslovnik Stabilizacijsko-pridružitvenega odbora
            
            
               Člen 1
            
            
               Predsedovanje
            
            
               Pogodbenici predsedujeta odboru izmenično za obdobje 12 mesecev. Prvo obdobje predsedovanja se začne z datumom prvega zasedanja Stabilizacijsko-pridružitvenega sveta in konča 31. decembra istega leta.
            
            
               Člen 2
            
            
               Zasedanja
            
            
               Odbor se sestaja, kadar to narekujejo okoliščine, in sicer s soglasjem obeh pogodbenic. Pogodbenici se dogovorita o času in kraju vsakega zasedanja odbora. Zasedanja odbora skliče predsednik.
            
            
               Člen 3
            
            
               Delegacije
            
            
               Pred vsakim zasedanjem je treba predsednika obvestiti o predvideni sestavi delegacije vsake pogodbenice.
            
            
               Člen 4
            
            
               Sekretariat
            
            
               Uradnik Evropske komisije ter uradnik Kosova skupaj delujeta kot sekretarja odbora. Vsa sporočila, določena s tem sklepom, ki jih prejme in pošlje predsednik odbora, se posredujejo sekretarjema odbora ter sekretarjema in predsedniku Stabilizacijsko-pridružitvenega sveta.
            
            
               Člen 5
            
            
               Obveščanje javnosti
            
            
               Če ni določeno drugače, zasedanja odbora niso javna.
            
            
               Člen 6
            
            
               Dnevni red zasedanj
            
            
               1.
                     Predsednik za vsako zasedanje sestavi okvirni dnevni red. Sekretarja odbora pošljeta okvirni dnevni red naslovnikom iz člena 4, in sicer najpozneje 30 delovnih dni pred začetkom zasedanja. Okvirni dnevni red vključuje točke, za katere je predsednik najpozneje 35 delovnih dni pred začetkom zasedanja prejel prošnjo za uvrstitev na dnevni red, vendar se točke uvrstijo na okvirni dnevni red samo, če sta sekretarja najpozneje na dan razpošiljanja dnevnega reda prejela spremljajočo dokumentacijo. Odbor lahko na svoja zasedanja povabi strokovnjake, da zagotovijo informacije o posameznih zadevah. Odbor sprejme dnevni red na začetku vsakega zasedanja. Poleg točk, ki so že na okvirnem dnevnem redu, se nanj lahko uvrstijo tudi druge točke, če se pogodbenici s tem strinjata.
            
            
               2.
                     Predsednik lahko v soglasju z obema pogodbenicama skrajša roke iz odstavka 1, da se upoštevajo zahteve posamezne zadeve.
            
         
         
            
               Člen 7
            
            
               Zapisnik
            
            
               Za vsako zasedanje se piše zapisnik, ki temelji na predsednikovem povzetku zaključkov, ki jih sprejme Stabilizacijsko-pridružitveni odbor. Ko Stabilizacijsko-pridružitveni odbor potrdi zapisnik, ga predsednik in sekretarja podpišejo, vsaka pogodbenica pa arhivira. Izvod zapisnika se pošlje vsem naslovnikom iz člena 4.
            
            
               Člen 8
            
            
               Sklepi in priporočila
            
            
               V posebnih primerih, ko Stabilizacijsko-pridružitveni svet v skladu s členom 128 Sporazuma pooblasti odbor, da sprejme sklepe ali poda priporočila, se ti pravni akti pripravijo v skladu s členom 9 Poslovnika Stabilizacijsko-pridružitvenega sveta. 
            
            
               Člen 9
            
            
               Stroški
            
            
               Evropska unija in Kosovo krijeta vsaka svoje stroške udeležbe na zasedanjih odbora, in sicer stroške osebja, potne stroške in stroške bivanja ter poštne in telekomunikacijske stroške. Stroške v zvezi s tolmačenjem na zasedanjih, prevajanjem in razmnoževanjem dokumentov ter druge stroške, povezane z organizacijo zasedanj, krije pogodbenica, ki je gostiteljica zasedanja. 
            
            
               Člen 10
            
            
               Pododbori in posebne skupine
            
            
               Odbor lahko ustanovi pododbore in posebne skupine, ki delujejo pod njegovo pristojnostjo.  Odboru poročajo po vsakem svojem zasedanju. Odbor lahko razpusti kateri koli obstoječi pododbor ali skupino, določi ali spremeni njihove pristojnosti in naloge ali ustanovi nadaljnje pododbore ali skupine, da mu pomagajo pri opravljanju njegovih nalog. Ti pododbori in skupine nimajo nobenih pristojnosti za odločanje.
            
         
         
      
    ---documentbreak--- NA ---documentbreak--- 
      
         
               EVROPSKA KOMISIJA
            Bruselj, 23.5.2016
            COM(2016) 280 final
            PRILOGI
            k
            PREDLOGU ZA SKLEP SVETA
            o stališču, ki se v imenu Evropske unije zavzame v Stabilizacijsko-pridružitvenem svetu, ustanovljenem s Stabilizacijsko-pridružitvenim sporazumom med Evropsko unijo in Evropsko skupnostjo za atomsko energijo na eni strani ter Kosovom* na drugi strani, v zvezi s Sklepom Stabilizacijsko-pridružitvenega sveta o sprejetju poslovnika
            
               
         
         
            
               Samo v vednost Svetu
            
            
               OSNUTEK
               
            
               Sklep št. 1/2016 Stabilizacijsko-pridružitvenega odbora EU–Kosovo* z dne [datum] 2016 o ustanovitvi pododborov in posebnih skupin
            
            
            
               Stabilizacijsko-pridružitveni odbor je –
            
            
               ob upoštevanju Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom* na drugi strani in zlasti člena 130 Sporazuma,
            
            
               ob upoštevanju svojega poslovnika in zlasti člena 10 poslovnika –
            
            
               SKLENIL: 
            
            
               Edini člen
            
            
               Ustanovijo se pododbori in posebne skupine, navedeni v Prilogi I. Njihove pristojnosti in naloge so določene v Prilogi II.
            
            
            
               V …., dne [datum] 2016.
            
            
               Za Stabilizacijsko-pridružitveni odbor
            
            
               Predsednik
            
            
               Priloga I
            
            
            
               Struktura multidisciplinarnih pododborov
            
            
                     
                        Naziv
                     
                  
                  
                     
                        Vprašanja
                     
                  
                  
                     
                        Člen SPS
                     
                  
               
                     
                        1. Trgovina, industrija, carina in obdavčenje
                     
                  
                  
                     
                        Prosti pretok blaga
                     
                  
                  
                     
                        Člen 20
                     
                  
               
                     
                  
                  
                     
                        Industrijski izdelki
                     
                  
                  
                     
                        Členi 21–25
                     
                  
               
                     
                  
                  
                     
                        Trgovinska vprašanja
                     
                  
                  
                     
                        Členi 36–49
                     
                  
               
                     
                  
                  
                     
                        Standardizacija, meroslovje, akreditacija, certificiranje, ugotavljanje skladnosti in nadzor trga
                     
                  
                  
                     
                        Člen 80
                     
                  
               
                     
                  
                  
                     
                        Industrijsko sodelovanje
                     
                  
                  
                     
                        Člen 99
                     
                  
               
                     
                  
                  
                     
                        MSP
                     
                  
                  
                     
                        Člen 100
                     
                  
               
                     
                  
                  
                     
                        Turizem
                     
                  
                  
                     
                        Člen 101
                     
                  
               
                     
                  
                  
                     
                        Carina
                     
                  
                  
                     
                        Člen 104
                     
                  
               
                     
                  
                  
                     
                        Obdavčenje
                     
                  
                  
                     
                        Člen 105
                     
                  
               
                     
                  
                  
                     
                        Pravila o poreklu
                     
                  
                  
                     
                        Protokol III
                     
                  
               
                     
                  
                  
                     
                        Upravna pomoč v carinskih zadevah
                     
                  
                  
                     
                        Protokol IV
                     
                  
               
                     
                        2. Kmetijstvo in ribištvo
                     
                  
                  
                     
                        Kmetijski proizvodi
                     
                  
                  
                     
                        Členi 26, 28, 29, 33, 34 in 37
                     
                  
               
                     
                  
                  
                     
                        Ribiški proizvodi
                     
                  
                  
                     
                        Člena 31 in 32 ter Prilogi IV in V
                     
                  
               
                     
                  
                  
                     
                        Predelani kmetijski proizvodi
                     
                  
                  
                     
                        Člen 27, Protokol I
                     
                  
               
                     
                  
                  
                     
                        Vino
                     
                  
                  
                     
                        Člen 30 in Protokol II
                     
                  
               
                     
                  
                  
                     
                        Zaščita geografskih označb za kmetijske in ribiške proizvode ter živila, razen vina in žganih pijač
                     
                  
                  
                     
                        Člen 35
                     
                  
               
                     
                  
                  
                     
                        Kmetijski in živilsko-predelovalni sektor, veterinarske in fitosanitarne zadeve
                     
                  
                  
                     
                        Člen 102
                     
                  
               
                     
                  
                  
                     
                        Sodelovanje na področju ribištva
                     
                  
                  
                     
                        Člen 103
                     
                  
               
                     
                        3. Notranji trg in konkurenca
                     
                  
                  
                     
                        Pravica do ustanavljanja
                     
                  
                  
                     
                        Členi 50–54 
                     
                  
               
                     
                  
                  
                     
                        Opravljanje storitev
                     
                  
                  
                     
                        Členi 55–60
                     
                  
               
                     
                  
                  
                     
                        Ostala vprašanja v zvezi z Naslovom V SPS
                     
                  
                  
                     
                        Členi 61–73
                     
                  
               
                     
                  
                  
                     
                        Približevanje in uveljavljanje zakonodaje
                     
                  
                  
                     
                        Člen 74
                     
                  
               
                     
                  
                  
                     
                        Konkurenca
                     
                  
                  
                     
                        Člena 75 in 76
                     
                  
               
                     
                  
                  
                     
                        Intelektualna, industrijska in poslovna lastnina
                     
                  
                  
                     
                        Člena 77 in 78
                     
                  
               
                     
                  
                  
                     
                        Javno naročanje
                     
                  
                  
                     
                        Člen 79
                     
                  
               
                     
                  
                  
                     
                        Bančništvo, zavarovalništvo in druge finančne storitve
                     
                  
                  
                     
                        Člen 96
                     
                  
               
                     
                  
                  
                     
                        Varstvo potrošnikov
                     
                  
                  
                     
                        Člen 81
                     
                  
               
                     
                        4. Ekonomska in finančna vprašanja ter statistika
                     
                  
                  
                     
                        Tekoča plačila in pretok kapitala
                     
                  
                  
                     
                        Členi 64–66
                     
                  
               
                     
                  
                  
                     
                        Gospodarska politika
                     
                  
                  
                     
                        Člen 94
                     
                  
               
                     
                  
                  
                     
                        Sodelovanje na področju statistike
                     
                  
                  
                     
                        Člen 95
                     
                  
               
                     
                  
                  
                     
                        Spodbujanje in zaščita naložb
                     
                  
                  
                     
                        Člen 98
                     
                  
               
                     
                  
                  
                     
                        Finančno sodelovanje
                     
                  
                  
                     
                        Členi 121–125
                     
                  
               
                     
                        5. Pravica, svoboda in varnost
                     
                  
                  
                     
                        Krepitev institucij in pravne države
                     
                  
                  
                     
                        Člen 83
                     
                  
               
                     
                  
                  
                     
                        Temeljne pravice, vključno z bojem proti diskriminaciji in varstvom podatkov
                     
                  
                  
                     
                        Člena 4 in 83
                     
                  
               
                     
                  
                  
                     
                        Pravosodno sodelovanje v civilnih in kazenskih zadevah
                     
                  
                  
                     
                        Člen 84
                     
                  
               
                     
                  
                  
                     
                        Vizumi, upravljanje meja, azil in migracije
                     
                  
                  
                     
                        Člena 85 in 86
                     
                  
               
                     
                  
                  
                     
                        Preprečevanje in nadzor nezakonitega priseljevanja; ponovni sprejem
                     
                  
                  
                     
                        Člena 87 in 88
                     
                  
               
                     
                  
                  
                     
                        Pranje denarja
                     
                  
                  
                     
                        Člen 89
                     
                  
               
                     
                  
                  
                     
                        Prepovedane droge 
                     
                  
                  
                     
                        Člen 90
                     
                  
               
                     
                  
                  
                     
                        Boj proti terorizmu
                     
                  
                  
                     
                        Člen 92
                     
                  
               
                     
                  
                  
                     
                        Preprečevanje organiziranega kriminala in drugih nezakonitih dejavnosti
                     
                  
                  
                     
                        Člen 91
                     
                  
               
                     
                        6. Inovacije, informacijska družba in socialna politika
                     
                  
                  
                     
                  
                  
                     
                  
               
                     
                  
                  
                     
                        Delovni pogoji in enake možnosti 
                     
                  
                  
                     
                        Člen 82
                     
                  
               
                     
                  
                  
                     
                        Sodelovanje na socialnem področju 
                     
                  
                  
                     
                        Člen 106
                     
                  
               
                     
                  
                  
                     
                        Izobraževanje in usposabljanje 
                     
                  
                  
                     
                        Člen 107
                     
                  
               
                     
                  
                  
                     
                        Sodelovanje na področju kulture
                     
                  
                  
                     
                        Člen 108
                     
                  
               
                     
                  
                  
                     
                        Informacije in obveščanje
                     
                  
                  
                     
                        Člen 105
                     
                  
               
                     
                  
                  
                     
                        Sodelovanje na avdiovizualnem področju
                     
                  
                  
                     
                        Člen 109
                     
                  
               
                     
                  
                  
                     
                        Informacijska družba
                     
                  
                  
                     
                        Člen 110
                     
                  
               
                     
                  
                  
                     
                        Elektronska komunikacijska omrežja in storitve
                     
                  
                  
                     
                        Člen 111
                     
                  
               
                     
                  
                  
                     
                        Informacije in obveščanje
                     
                  
                  
                     
                        Člen 112
                     
                  
               
                     
                  
                  
                     
                        Raziskave in tehnološki razvoj
                     
                  
                  
                     
                        Člen 118
                     
                  
               
                     
                        7. Promet, energetika, okolje in regionalni razvoj
                     
                  
                  
                     
                        Promet
                     
                  
                  
                     
                        Člen 113
                     
                  
               
                     
                  
                  
                     
                        Energija
                     
                  
                  
                     
                        Člen 114
                     
                  
               
                     
                  
                  
                     
                        Okolje 
                     
                  
                  
                     
                        Člen 115
                     
                  
               
                     
                  
                  
                     
                        Podnebne spremembe
                     
                  
                  
                     
                        Člen 116
                     
                  
               
                     
                  
                  
                     
                        Civilna zaščita
                     
                  
                  
                     
                        Člen 117
                     
                  
               
                     
                  
                  
                     
                        Regionalni in lokalni razvoj
                     
                  
                  
                     
                        Člen 119
                     
                  
               
               Struktura posebnih skupin
            
         
         
            
                     
                        Naziv
                     
                  
                  
                     
                        Vprašanja
                     
                  
                  
                     
                        Člen SPS
                     
                  
               
                     
                        Posebna skupina za reformo javne uprave
                     
                  
                  
                     
                        Reforma javne uprave
                     
                  
                  
                     
                        Člen 120
                     
                  
               
                     
                        Posebna skupina za normalizacijo
                     
                  
                  
                     
                        Vidno in trajno izboljšanje odnosov Kosova s Srbijo ter učinkovito sodelovanje z misijo skupne varnostne in obrambne politike EU
                     
                  
                  
                     
                        Člen 5
                     
                  
               
               Priloga II
            
            
               Pristojnosti in naloge pododborov in posebnih skupin EU–Kosovo*
            
            
               Sestava in predsedovanje
            
            
               Pododbore in posebne skupine za reformo javne uprave in normalizacijo sestavljajo predstavniki Evropske komisije, Evropske službe za zunanje delovanje v primeru posebne skupine za normalizacijo, ter predstavniki Kosova. Izmenično jim predsedujeta obe pogodbenici. Države članice bodo obveščene o zasedanjih pododborov in posebne skupine za reformo javne uprave in normalizacijo ter povabljene, da se jih udeležijo.
            
            
               Sekretariat
            
            
               Uradnik Evropske komisije, oziroma Evropske službe za zunanje delovanje v primeru posebne skupine za normalizacijo, in uradnik Kosova skupaj delujeta kot sekretarja vsakega od pododborov in posebnih skupin.
            
            
               Vsa sporočila v zvezi s pododbori in posebnimi skupinami se posredujejo sekretarjema zadevnega pododbora in posebnih skupin.
            
            
               Zasedanja
            
            
               Pododbori in posebne skupine s soglasjem obeh pogodbenic zasedajo, kadar koli to zahtevajo okoliščine. Pogodbenici se dogovorita o času in kraju vsakega zasedanja pododbora ali posebne skupine.
            
            
               Če se obe pogodbenici strinjata, lahko pododbori in posebne skupine na zasedanja povabijo strokovnjake, da zagotovijo zahtevane podrobnejše informacije.
            
            
               Dnevni red in spremljajoča dokumentacija
            
            
               Najpozneje 30 delovnih dni pred začetkom zasedanja predsednik in sekretarja sestavijo okvirni dnevni red za vsako zasedanje.
            
            
               Okvirni dnevni red vključuje točke, za katere sta sekretarja najpozneje 35 delovnih dni pred začetkom zasedanja prejela prošnjo za uvrstitev na dnevni red.
            
            
               Po dogovoru o okvirnem dnevnem redu za vsako zasedanje in najpozneje 10 delovnih dni pred začetkom zasedanja sekretar v imenu Kosova sekretarju v imenu Evropske komisije oziroma Evropske službe za zunanje delovanje v primeru posebne skupine za normalizacijo, preda potrebno pisno dokumentacijo za točke, vključene v okvirni dnevni red.
            
            
               Če rok iz odstavka 3 ni upoštevan, je zasedanje samodejno odpovedano brez nadaljnjega obvestila.
            
            
               Predmet urejanja
            
            
               Pododbori razpravljajo o vprašanjih v zvezi s področji Sporazuma, naštetimi v strukturi multidisciplinarnih pododborov. Pri vseh vsebinah se oceni napredek glede približevanja, izvajanja in uveljavljanja zakonodaje. Pododbori proučijo kakršne koli težave, ki lahko nastanejo na njihovih zadevnih področjih, in predlagajo možne ukrepe za njihovo reševanje.
            
            
               Pododbori so tudi forumi za nadaljnje pojasnjevanje pravnega reda Unije in pregledujejo napredek Kosova pri usklajevanju s pravnim redom Unije v skladu z zavezami iz sporazuma.
            
            
               Posebna skupina za reformo javne uprave razpravlja o vprašanjih v zvezi z reformo javne uprave in predlaga morebitne rešitve. Posebna skupina za normalizacijo razpravlja o vprašanjih v zvezi z vidnim in trajnim izboljšanjem odnosov Kosova s Srbijo ter učinkovitim sodelovanjem z misijo skupne varnostne in obrambne politike EU ter predlaga morebitne rešitve.
            
         
         
            
               Zapisnik
            
            
               Zapisnik se piše za vsako zasedanje in se po zasedanju potrdi. Sekretar pododbora ali posebne skupine posreduje izvod zapisnika sekretarju odbora.
            
            
               Obveščanje javnosti
            
            
               Če ni določeno drugače, zasedanja pododborov in posebnih skupin niso javna.